เปิดตลาด 35.03/05ทรงตัว
เงินบาทเปิดตลาด 35.03/05บาทต่อดอลล่าร์ ทรงตัว รอผลประชุมคณะกรรมการกำหนดนโยบายการเงินของธนาคารกลางสหรัฐ -เลือกตั้งปธน.สหรัฐฯ
2 พ.ย. 2559

เงินบาทเปิดตลาด 35.03/05บาทต่อดอลล่าร์ ทรงตัว รอผลประชุมคณะกรรมการกำหนดนโยบายการเงินของธนาคารกลางสหรัฐ -เลือกตั้งปธน.สหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.03/05 บาท/ดอลลาร์ ค่อนข้างทรงตัวจากเย็นวานนี้ที่ปิดตลาดที่ระดับ 35.01/05 บาท/ดอลลาร์
"เงินบาทเช้านี้ค่อนข้างทรงตัวจากเย็นวาน ไม่ค่อยขยับ เพราะยังไม่มีปัจจัยใหม่และตลาดก็รอปัจจัยสำคัญ นับตั้งแต่คืนนี้ คือ ผลประชุมคณะกรรมการกำหนดนโยบายการเงินของธนาคารกลางสหรัฐ (FOMC), ตัวเลขการจ้างงานนอกภาคเกษตรของสหรัฐฯคืนวันศุกร์ และผลการเลือกตั้งประธานาธิบดีสหรัฐฯ....ซึ่ง 3 เหตุการณ์นี้ล้วนแต่สำคัญ แต่คืนนี้หลังผล FOMC ออกก็น่าจะเริ่มเห็นแล้วว่าค่าเงินจะวิ่งไปทางไหน"นักบริหารเงิน ระบุ
นักบริหารเงิน คาดว่า วันนี้กรอบการเคลื่อนไหวของค่าเงินบาทอยู่ในกรอบ 35.00-35.10 บาท/ดอลลาร์